Document ID: /roh_data/filtered/fineweb-2-filterrobots_roh.jsonl.gz/103

Cur ch'il vent ed il stemprà tschessan, è il privel direct bain passà, ma savens restan enavos donns pli gronds vi da l'infrastructura. Bostga cupitgada u pitgas electricas terradas pon impedir il traffic sin via e sin la viafier anc durant plirs dis. En il traffic sin via ed al liber ston ins perquai er vinavant esser precaut. Ussa vali da reparar ils donns vi da la chasa ed en l'iert e da far urden. Suenter in stemprà fitg ferm vegni supplementarmain recumandà da laschar controllar, sch'il stemprà ha chaschunà donns vi da l'edifizi.
Recumandaziuns da cumportament suenter vents ferms:
- observar il svilup local da l'aura, s'infurmar ed adattar il cumportament a las relaziuns.
- controllar, sch'igl ha dà donns da stemprà vi da la chasa, vi da l'abitaziun, vi dal balcun e vi da l'iert.
- annunziar immediatamain ils donns a l'assicuranza d'edifizis e laschar reparar ils donns.
- controllar il dumber da bostga enturn la chasa ed en l'iert e laschar tagliar roms exponids.